# Angelina Jolie

### A Wikipédiából, a szabad lexikonból.

Angelina Jolie
Angelina Jolie a Nagy Sándor, a hódító kölni bemutatóján (2004)
Született:
1975. június 4. (31 éves) USA, Kalifornia, Los Angeles

Angelina Jolie (Angelina Jolie Voight), (1975. június 4.) amerikai színésznő

Jon Voight és Marcheline Bertrand színész házaspár gyermeke, eredeti vezetéknevét (Voight) 2004-ben hivatalosan is elhagyta nevéből, ma már csak a franciául „szépet” jelentő, korábbi középső nevét, a Jolie-t használja. 7 éves korában már együtt szerepelt apjával a Ketten a pácban című filmben, 11 éves korától pedig Lee Strasberg színitanodájában tanult. Gyerekkori álma volt, hogy temetésszervező legyen, de 16 évesen már modellként dolgozott, és több videoklipben és reklámfilmben szerepelt. Az Adatrablók című film forgatásakor ismerte meg Jonny Lee Millert, akivel 1996. március 28-án kötött házasságot. A pár három évnyi házasság után vált el. Az első komoly szakmai sikert és egy Golden Globe-díjat a George Wallace c. tv-filmben aratta, ahol Gary Sinise-szel játszott együtt. Megkapta második Golden Globe díját is Gia Carangi modellként nyújtott alakításáért az HBO készítette életrajzi filmben. Erőteljesen átélte a drogfüggő AIDS-es modell szerepét, s kiérdemelte a Legjobb színésznő Golden Globe -díját. A Szeress ha tudsz c. filmben is szerepelt, Sean Connery-vel, Gillian Andersonnal és Ryan Phillippe-vel együtt. Eljátszotta Billy Bob Thornton csábító feleségét is az 1999-es Vakrepülés c. filmben, és még ugyanazon évben főszereplője volt A csontember c. thrillernek. Az Észvesztő című filmmel Jolie igazán megérdemelte a Golden Globe-jelölést, csakúgy mint a legjobb mellékszereplő Oscar-díját. Nicolas Cage-dzsel a főszerepben játszott Tolvajtempó után Angelina a neves játékadaptáció, a Tomb Raider két részében szerepelt.

Jolie 2000 májusában feleségül ment Billy Bob Thorntonhoz, majd 2003 májusában elváltak. Az ENSZ Menekültügyi Főbiztosságánál (UNHCR) betöltött jószolgálati nagykövet szerepét is komolyan veszi. 2003 októberében megkapta a Világpolgár díjat, melyet az ENSZ-ből tudósító újságírók szövetsége ítélt oda a színésznőnek. 2005 nyarán összeköltözött Brad Pittel, akivel a Mr és Mrs Smith forgatásán került romantikus kapcsolatba, 2006. május 28-án született első közös gyermekük. Jolie több interjúban is biszexuálisnak vallotta magát.[1]

## [szerkesztés] Filmjei

- Ketten a pácban (1982)
- Cyborg 2 (1993)
- Angela & Viril (1993)
- Alice & Viril (1993)
- Without Evidence (1995)
- Adatrablók (1995)
- A sivatagi hold titka (1996)
- Love Is All There Is (1996)
- Kis tüzek (1996)
- Istent játszva (1997)
- Kifutó a semmibe (1998)
- A pokol konyhája (1998)
- Szeress, ha tudsz (1998)
- Vakrepülés (1998)
- A csontember (1999)
- Észvesztő (1999)
- Tolvajtempó (2000)
- Lara Croft: Tomb Raider (2001)
- Eredendő bűn (2001)
- Élet, vagy valami hasonló (2002)
- Trading Women (2003) (dokumentum) (narrátor)
- Lara Croft: Tomb Raider – Az élet bölcsője (2003)
- Határok nélkül (2003)
- Életeken át (2004)
- Cápamese (2004) (hang)
- Sky kapitány és a Holnap világa (2004)
- The Fever (2004)
- Nagy Sándor, a hódító (2004)
- Mr. és Mrs. Smith (2005)
- The Good Shepherd (2006)
- Beowulf (2007) (hang)

## [szerkesztés] Jelentősebb díjai

- 2000 Oscar-díj, legjobb mellékszereplő díja, Észvesztő
- 2000 Golden Globe, legjobb mellékszereplő díja, Észvesztő
- 1999 Golden Globe, legjobb főszereplő televíziós film díja, Kifutó a semmibe
- 1998 Golden Globe, legjobb mellékszereplő televíziós film díja, George Wallace
- 2000 Hollywood Film festival, az év színésznője

## [szerkesztés] Külső hivatkozások

A magyar Wikidézetben további idézetek találhatóak
Angelina Jolie témában.

- Angelina Jolie a PORT.hu-n
- Filmek, képek, fórumok
- angelinajolie.lap.hu
- Angelina Jolie Fansite (magyar)
- Angelina Jolie Galéria
- Angelina Jolie Hungarian Fan Page

## [szerkesztés] Jegyzetek

1. ^ Julian Kesner és Michelle Megna: Angelina, saint vs. sinner (New York Daily News, 2006. február 2.)

A lap eredeti címe "http://hu.wikipedia.org../../../a/n/g/Angelina_Jolie_ff96.html"

Kategóriák: Amerikai színészek | LMBT személyek

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- العربية
- Български
- Česky
- Kaszëbsczi
- Dansk
- Deutsch
- Esperanto
- Español
- Eesti
- فارسی
- Suomi
- Français
- Gaeilge
- עברית
- Hrvatski
- Ido
- Italiano
- 日本語
- Lietuvių
- Bahasa Melayu
- Nederlands
- ‪Norsk (bokmål)‬
- Occitan
- Polski
- Português
- Русский
- Simple English
- Slovenčina
- Slovenščina
- Shqip
- Српски / Srpski
- Svenska
- Türkçe
- 中文